এটা কোন রবীন্দ্রসংগীত? "চাঁদের হাসির বাঁধ ভেঙেছে"
"চাঁদের হাসির বাঁধ ভেঙেছে" রবীন্দ্রনাথ ঠাকুর-রচিত একটি বিখ্যাত গান। গানটির রাগ পিলু ও তাল দাদরা। গানটি রচিত হয় ১৩৩৬ বঙ্গাব্দে অর্থাৎ ১৯২৯খ্রিস্টাব্দে।গানটির স্বরলিপিকার হলেন অনাদিকুমার দস্তিদার এবং দিনেন্দ্রনাথ ঠাকুর।

সম্পূর্ণ গানটির কথা নিচে দেওয়া হল:

চাঁদের হাসির বাঁধ ভেঙেছে, উছলে পড়ে আলো।
ও রজনীগন্ধা, তোমার গন্ধসুধা ঢালো ॥
পাগল হাওয়া বুঝতে নারে    ডাক পড়েছে কোথায় তারে—
ফুলের বনে যার পাশে যায় তারেই লাগে ভালো ॥
নীল গগনের ললাটখানি চন্দনে আজ মাখা,
বাণীবনের হংসমিথুন মেলেছে আজ পাখা।
          পারিজাতের কেশর নিয়ে    ধরায়, শশী, ছড়াও কী এ।
          ইন্দ্রপুরীর কোন্‌ রমণী বাসরপ্রদীপ জ্বালো ॥